
REFERAT DE APROBARE 
privind încetarea contractului de concesiune directă nr. 293/27.01.2005 și transmitarea în folosință gratuită a cotei de 260/1183 mp. din terenul intravilan având nr. top. 55, înscris în C.F. nr. 101693 Marghita, către Parohia Română Unită cu Roma Greco-Catolică Marghita

Prezentul referat de aprobare are la baza prevederile art.6 alin.(3) si art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de  hotărâre privind încetarea contractului de concesiune directă nr. 293/27.01.2005 și transmitarea în folosință gratuită a cotei de 260/1183 mp. din terenul intravilan având nr. top. 55, înscris în C.F. nr. 101693 Marghita, către Parohia Română Unită cu Roma Greco-Catolică Marghita. 
Motivul elaborării acestui proiect de hotărâre îl constituie:
· cererea cu nr. 1/2803 și 1/2804 din data 12.06.2024  depusă de către Parohia Română Unită cu Roma Greco-Catolică Marghita, cu sediul în municipiul Marghita, str. Republicii, nr. 52, jud. Bihor, având C.I.F. 1257002, reprezentantă legal de dl. Liț-Demian Gheorghe – în calitate de preot paroh, cu sediul procedural ales la Cabinetul de avocatură Bălănean Cristian, din municipiul Marghita, str. T. Vladimirescu, nr. 3, jud. Bihor, prin care solicită în baza prevederilor art. 129 alin. (6) lit. b și art. 136 din Codul administrativ, art. 1 din Legea nr. 219/1998 și art. 1166 și 1168 din Codul civil, încetarea contractului de concesiune nr. 293/27.01.2005 și transmiterea în folosință gratuită a suprafeței de 260/1183 mp. din terenul intravilan identificat cu nr. top. 55, înscris în C.F. nr. 101693 Marghita (C.F. vechi nr. 729 Marghita), teren pe care este edificată o construcție reprezentând casă parohială. Totodată, prin cerere parohia și-a exprimat acordul expres de a achita anticipat întreaga diferență restantă aferentă perioadei contractuale rămasă, respectiv pentru 29 de ani.
Din analiza Compartimentului de urmari contracte reiese că pentru perioada de valabilitate contractuală rămasă de 29 ani, suma reprezentând diferența restantă pentru redevența aferentă perioadei mai sus menționată este de 2.510,82 lei, așa cum reiese din obligația de plată           nr. 6094/09.07.2024, care trebuie achitată anticipat și pentru care parohia și-a dat acordul expres conform cererii nr. 1/2803 și 1/2804 din 12.06.2024. 
Având în vedere că cele două hotărâri ale autorității deliberative a unității administrativ teritoriale se referă la cote părți diferite din terenul cu acelaș număr topografic 55, înscris în C.F. nr. 101693 Marghita (C.F. vechi nr. 729 Marghita), pe care cultul religios recunoscut BISERICA ROMÂNĂ UNITĂ CU ROMA GRECO-CATOLICĂ a edificat biserica cu hramul ,,Sfinţii Arhangheli Mihail şi Gavril” și în imediata vecinătate casa parohială,
Ținând seama de dispozițiile art. 12 ale Legii nr. 489/2006 privind libertatea religioasă şi regimul general al cultelor, republicată, cu modificările și completările ulterioare, si pentru a realiza o  corelare a situației terenului în cauză cu privire la modul de folosință al acestuia de către Parohia Română Unită cu Roma Greco-Catolică Marghita,  propun proiectul de hotărâre pentru  încetarea de comun acord al părților  Contractului de concesiune directă nr. 293/27.01.2005 cu achitarea anticipată a redevenței restante aferentă perioadei contractuale rămasă de 29 de ani, și respectiv atribuirea în folosință gratuită a cotei de 260/1183 mp. din terenul intravilan având nr. top. 55către Parohia Română Unită cu Roma Greco-Catolică Marghita

